《参军行》
清代·宋徵舆

檀州军败泲南陷，铁骑西山逼云栈。九门辛苦坐公卿，按兵不云有高监。

玉堂美人胡不平，上书北阙苦论兵。参军新命一朝下，单骑夜出长安城。

是时主将卢司马，独将西兵兵力寡。不教国士死黄沙，别遣参军向城下。

参军不行司马嗔，参军既行军伍陈。北向再拜谢至尊，曰臣象升死国恩。

鼓声阗阗军出垒，司马一呼创者起。三万边兵夜合围，孤军虽胜终斗死。

朝廷颇轻死事功，翻疑讼疏多雷同。司马几受斫棺惨，参军一官成转蓬。

呜呼权臣报复有如此，疆埸谁肯摅孤忠。

作者简介：宋徵舆（公元1618年—1667年）字直方，一字辕文，江苏华亭人。生于明神宗万历四十六年，卒于清圣祖康熙六年，年五十岁。顺治四年（公元一六四七年）进士。官至都察院左副都御史。徵舆为诸生时，与陈子龙、李雯等倡几社，以古学相砥砺，故所作以博瞻见长，《四库全书提要》云： “徵舆为诸生时，与陈子龙、李雯等以古学相砥砺，所作以博赡见长，其才气睥睨一世 ，而精练不及子龙 ，故声誉亦稍亚之云。”有《林屋文稿》十六卷，诗稿十四卷，《四库总目》传于世。